રાહુલ ગાંધીએ રાફેલ ડીલને લઈને મોદી સરકાર નિશાન તાક્યું. રાહુલ ગાંધીએ કહ્યું કે, અનિલ અંબાણી દરકે જીલ્લામાં કોંગ્રેસના નેતાઓ પર માનહાનીનો કેસ દાખલ કરી રહ્યાં છે, પરંતુ તેનાથી કંઈ કહીકત નથી બદલી જવાની. અરૂણ જેટલી લાંબા લાંબા બ્લોગ લખે છે પરંતુ સંયુક્ત સંસદીય સમિતિને લઈને તેઓ ચૂપ છે. મને લાગે છે કે અરૂણ જેટલી ફસાઈ ગયા છે કારણ કે આદેશ તો પીએમ મોદીએ જ આપવાના હોય છે. કોંગ્રેસ અધ્યક્ષે આજે પત્રકાર પરિષદ યોજીને આ આરોપો લગાવ્યા હતાં. તેમણે કહ્યું હતું કે, આ મુદ્દો બિલકુલ સ્પષ્ટ છે. કારણ કે, અંબાણીની કંપનીએ ક્યારેય પ્લેન બનાવ્યું જ નથી. તે 45 હજાર કરોડના દેવામાં છે. કોન્ટ્રાક્ટ મળ્યાના થોડા સમય પહેલા જ તેમને કંપની ખોલી છે. તો બીજી બાજુ એચએએલ કે જે છેલ્લા 70 વર્ષથી વિમાન બનાવી રહ્યું છે. પહેલા જે યુદ્ધ જહાંજ 520 કરોડ રૂપિયાનું હતું તેના 1600 કરોડ રૂપિયા કરી દેવામાં આવ્યા. આખો દેશ જાણવા માંગે છે કે, પીએમ મોદી અને અનિલ અંબાણી વચ્ચે શું સમજુતિ થઈ છે.